આ દાવાની વિગત મુજબ વાદીએ પિતા વતી પાવર ઓફ એટર્ની દરજ્જે દાવો લાવેલ – તેમજ વાદીના કેસની હકીકત મુજબ તેમના પિતાના અવશાન બાદ તેમની માતાએ બીજા લગ્ન કરેલ જેથી તેમના દાદાને ત્યાં રેહવા ચાલ્યા ગયેલ હતા, વાદીએ પ્રતિવાદીઓ સામે મિલકતમાં હિસ્સો, કબજો, ઇન્કમમાં હિસ્સો અને કાયમી મનાઈ હુકમ મળવા અંગેનો દાવો દાખલ કરેલ જે મિલ્કત તેમના પિતા તથા પ્રતિવાદીઓ દ્વારા સંયુકતપણે ખરીદ કરવામાં આવેલ હતી.- ટ્રાયલ કોર્ટમાં પ્રતિવાદીઓ સમન્સની બજવણી થયા બાદ પણ હાજર નહીં રહેલ અને તેમની સામે એક્ષ-પાર્ટી કાર્યવાહી કરવામાં આવેલ – વાદીએ તેમનાં પુરાવાઓ તથા રજુ કરેલ દસ્તાવેજોને આધારે નીચેની અદાલતે એવા કારણસર દાવો રદ કરેલ કે,વાદીએ જે મિલકત અંગેનાં ડોક્યુમેન્ટ રજુ કરેલ છે તે ફોટોકોપી હોય માટે તેને આંક આપી ન શકાય.- વાદી તેમનો કેસ પુરવાર કરી શકેલ નહીં.